b'\n_START_ARTICLE_\nAgencija za zaposlovanje\n_START_SECTION_\nOpredelitev\n_START_PARAGRAPH_\nZaposlovanje pri agencijah za zaposlovanje je relativno nova oblika delovnega razmerja, ki ga opredeljuje tripartitni odnos med delavcem, agencijo in podjetjem. Na eni strani je oseba, ki opravlja delo za drugega, na drugi strani pa sta dva subjekta \xe2\x80\x93 pri enem je oseba v delovnem razmerju (agencija za zaposlovanjem), pri drugem pa delo opravlja neposredno (uporabnik)._NEWLINE_Agencije za zaposlovanje se uvr\xc5\xa1\xc4\x8dajo pod atipi\xc4\x8dne oblike delovnega razmerja, saj zdru\xc5\xbeujejo zna\xc4\x8dilnosti zaposlitev za dolo\xc4\x8den delovni \xc4\x8das, nedolo\xc4\x8den delovni \xc4\x8das in s kraj\xc5\xa1im delovnim \xc4\x8dasom. Ko prete\xc4\x8de \xc4\x8das dolo\xc4\x8den v pogodbi med uporabnikom in agencijo, delavec delo nadaljuje pri drugem uporabniku. Omogo\xc4\x8dajo torej bolj fleksibilno obliko zaposlitve \xe2\x80\x93 prilagajajo se potrebam uporabnikov na eni in potrebam delavcev na drugi strani._NEWLINE_Po svetu deluje 72.000 zasebnih agencij za zaposlovanje, ki imajo okrog sveta 169.000 poslovalnic in s svojimi 741.000 internimi zaposlenimi zaposlujejo pribli\xc5\xbeno 9 milijonov eksternih delavcev.\n_START_SECTION_\nRazmerje med uporabnikom in agencijo\n_START_PARAGRAPH_\nRazmerje je urejeno s pogodbo o poslovnem sodelovanju, ki mora vsebovati medsebojne pravice in obveznosti agencije in uporabnika, pravice in obveznosti napotenega uporabnika, pravice in obveznosti uporabnika in delavca in na\xc4\x8din obve\xc5\xa1\xc4\x8danja delavca o pogojih dela, pravicah in obveznostih, ki so vezane na opravljanje dela. _NEWLINE_Uporabnik mora sprejeti kon\xc4\x8dno odlo\xc4\x8ditev o primernosti kandidata, ga uvesti v delo in mu zagotavljati delo v dogovorjeni koli\xc4\x8dini in obsegu. Delo mora delavcu organizirati, dol\xc5\xbean mu je podajati ustrezna navodila in napotke ter izvajati nadzor nad njegovim delom. Omogo\xc4\x8diti mu mora zdravni\xc5\xa1ki pregled. Mese\xc4\x8dno mora izvesti obra\xc4\x8dun dela in agenciji pla\xc4\x8dati provizijo. _NEWLINE_Naloga agencije pa je iskanje primernega kandidata, ki ga more predstaviti naro\xc4\x8dniku. Na podlagi skupne ocene ga zaposli za dolo\xc4\x8den ali nedolo\xc4\x8den \xc4\x8das. Zadol\xc5\xbeena je za opravljanje [Kadrovska slu\xc5\xbeba|kadrovskih nalog]] (zaposlovanje, vzdr\xc5\xbeevanje, prenehanje zaposlitve). V dogovoru z uporabnikom delavce napoti na ustrezna izobra\xc5\xbeevanja in usposabljanja, izvede zdravni\xc5\xa1ki pregled ali druge aktivnosti, ki jih sicer predpisi nalagajo uporabniku. Zagotoviti mora obra\xc4\x8dun in izpla\xc4\x8dilo pla\xc4\x8de.\n_START_SECTION_\nRazmerje med delavcem in agencijo\n_START_PARAGRAPH_\nDelavec z agencijo sklene pogodbo o zaposlitvi za dolo\xc4\x8den (delavec opravlja delo pri enem uporabniku) ali nedolo\xc4\x8den \xc4\x8das. _NEWLINE_Agencija skrbi za izpla\xc4\x8dilo njegove pla\xc4\x8de. Dol\xc5\xbena je pisno obve\xc5\xa1\xc4\x8dati o pogojih, pravicah in obveznostih dela pri naro\xc4\x8dniku.\n_START_SECTION_\nRazmerje med naro\xc4\x8dnikom in delavcem\n_START_PARAGRAPH_\nUporabnik mora delavcu zagotoviti delo v dogovorjeni koli\xc4\x8dini, obsegu in pogojih. Delo mu mora ustrezno organizirati in mu podajati navodila in napotke. Njegovo delo mora nadzirati, ocenjevati. Zadol\xc5\xbeen je za dolo\xc4\x8danje njegovega delovnega \xc4\x8dasa, odmore in dopuste. Prav tako mu mora zagotavljati vse potrebno za varno in zdravo opravljanje dela. Mese\xc4\x8dno mora izvesti obra\xc4\x8dun pla\xc4\x8de in pravo\xc4\x8dasno posredovati pla\xc4\x8dilo agenciji. _NEWLINE_Delavec mora upo\xc5\xa1tevati navodila in napotke uporabnika. Odgovoren je za opravljeno delo. V specifi\xc4\x8dnih primerih lahko delavec odgovarja tudi materialno.'